**Divpusējā starptautiskā līguma par solidaritātes pasākumiem**

**gāzes piegādes drošības aizsardzībai projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Līdz ar izstrādāto likumprojektu un divpusējā starptautiskā līguma parakstīšanu ar Igaunijas Republiku un Lietuvas Republiku tiks pārņemtas Eiropas Parlamenta un Padomes Regulas (ES) 2017/1938 (2017. gada 25. oktobris) par gāzes piegādes drošības aizsardzības pasākumiem un ar ko atceļ Regulu (ES) Nr. 994/2010 (turpmāk – Regula 2017/1938) 13. panta prasības. Likumprojekts stājas spēkā pēc tam, kad puses viena otrai ir paziņojušas par konstitucionālo procedūru pabeigšanu, kas vajadzīgas, lai apstiprinātu un īstenotu līgumu, vienlaikus vajadzības gadījumā paredzot provizorisku nolīguma piemērošanu no tā parakstīšanas brīža. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Regula 2017/1938 ievieš solidaritātes mehānismu starp dalībvalstīm kā instrumentu, ar ko mazināt smagas ārkārtas situācijas sekas dabasgāzes jomā un nodrošināt dabasgāzes plūsmu solidaritātē aizsargājamiem lietotājiem. Regulas 2017/1938 13. pants nosaka solidaritāti un to, kā ārkārtas apstākļos Eiropas Savienības (turpmāk – ES) dalībvalsts sniedz (un saņem) solidaritātes pasākumu citai ES dalībvalstij, ar kuru tā savienota ar dabasgāzes starpsavienojumu. Proti, Regula 2017/1938 uzliek pienākumu visām tieši savienotajām dalībvalstīm izveidot divpusēju kārtību solidaritātes mehānisma piemērošanai. Divpusējās kārtības, kas attiecas uz solidaritātes juridiskajiem, tehniskajiem un finansiālajiem aspektiem, dažādie elementi ir noteikti Regulas 2017/1938 13. pantā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai pilnībā piemērotu Regulas 2017/1938 13. pantu, norisinājies aktīvs darbs Latvijas, Somijas, Igaunijas un Lietuvas atbildīgo ministriju starpā Ziemeļaustrumu gāzes piegādes riska grupā. Kopīgi tika izstrādāts ceļvedis, lai noteiktā laikā panāktu vienošanos, izstrādātu atbilstošus solidaritātes mehānismus un principus, lai rezultātā tiktu noslēgts divpusējs starptautisks līgums savstarpēji savienoto valstu starpā. Minētā ceļveža īstenošanas rezultātā tiks pilnībā pārņemtas Regulas 2017/1938 13. pantā noteiktās prasības, vienlaikus novēršot pārkāpuma procedūru lietā Nr. 2020/2129, kurā Eiropas Komisija norāda, ka Latvija nav izpildījusi pienākumu, kas noteikts Regulas 2017/1938 13. panta 10. punktā, proti, pieņēmusi vajadzīgos solidaritātes pasākumus, panākot vienošanos par tehnisko, juridisko un finansiālo kārtību, lai nodrošinātu, ka dabasgāze tiek piegādāta solidaritātē aizsargājamiem lietotājiem. Pēc būtības šī divpusējā vienošanās ietver juridiskus un tehniskus pasākumus, daudz specifiskāk izklāstot to, kādā veidā tiek sniegta jau minētā solidaritāte.Regulas 2017/1938 2. panta piektais punkts aizsargājamu lietotāju definē kā mājsaimniecības lietotāju, kas ir pieslēgts gāzes sadales tīklam, un, ja attiecīgā dalībvalsts tā izlemj, tas turklāt var būt arī viens vai vairāki no turpmāk minētajiem ar noteikumu, ka uzņēmumi vai pakalpojumi, kas minēti a) un b) apakšpunktā, kopā neveido vairāk kā 20% no kopējā gāzes galapatēriņa gadā dalībvalstī:a) mazais vai vidējais uzņēmums ar noteikumu, ka tas ir pieslēgts gāzes sadales tīklam;b) būtisku sabiedrisko pakalpojumu sniedzējs ar noteikumu, ka tas ir pieslēgts gāzes sadales vai pārvades tīklam;c) centralizētās siltumapgādes mezgls, ciktāl tas piegādā siltumu mājsaimniecību lietotājiem, mazajiem vai vidējiem uzņēmumiem vai būtisku sabiedrisko pakalpojumu sniedzējiem, ar noteikumu, ka šo mezglu nevar pārslēgt uz citu kurināmo kā gāze.Savukārt Regulas 2017/1938 2. panta sestais punkts solidaritātē aizsargājamu lietotāju definē kā mājsaimniecības lietotāju, kas ir pieslēgts gāzes sadales tīklam, un turklāt tas var ietvert vienu vai abus no turpmāk minētajiem:a) centralizētās siltumapgādes mezgls, ja tas ir “aizsargājams lietotājs” attiecīgajā dalībvalstī, un vienīgi tiktāl, cik tas piegādā siltumu mājsaimniecībām vai būtisku sabiedrisko pakalpojumu sniedzējiem, kas nav izglītības un publiskās pārvaldes pakalpojumu sniedzēji;b) būtisku sabiedrisko pakalpojumu sniedzējs, ja tas ir “aizsargājams lietotājs” attiecīgajā dalībvalstī, kas nav izglītības un publiskās pārvaldes pakalpojumu sniedzējs.Saskaņā ar Ministru kabineta 2011. gada 19. aprīļa noteikumu Nr. 312 “Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā” (turpmāk – noteikumi Nr. 312) 4.1punktu enerģētiskās krīzes laikā, ja traucēta dabasgāzes piegāde, nosaka četras enerģijas lietotāju grupas:4.1 1. nodrošināmie lietotāji – mājsaimniecības, skolas, pirmsskolas izglītības iestādes, slimnīcas, valsts un pašvaldību ilgstošas sociālās aprūpes un sociālās rehabilitācijas institūcijas, krīzes centri, sociālās rehabilitācijas institūcijas personām, kurām izveidojusies atkarība no narkotiskajām, toksiskajām vai citām apreibinošām vielām, avārijas dienesti, telekomunikāciju mezgli, Neatliekamās medicīniskās palīdzības dienests, Valsts ugunsdzēsības un glābšanas dienests, Nacionālie bruņotie spēki, Valsts policija, Valsts robežsardze, valsts drošības iestādes, ūdensapgādes un kanalizācijas stacijas, brīvības atņemšanas iestādes, mobilizējamie civilās aizsardzības formējumi;4.1 2. pirmās grupas enerģijas lietotāji – tiešās pārvaldes iestādes, energoapgādes komersantu objekti, dzelzceļš, lidostas, autoostas (autobusu maršrutu (reisu) attālums vienā virzienā pārsniedz 50 km), ostas, valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, valsts materiālo rezervju atbildīgie glabātāji (valsts materiālo rezervju resursu uzglabāšanas vietās);4.1 3. otrās grupas enerģijas lietotāji – ambulatorās ārstniecības iestādes, pārtikas un lauksaimniecības produktu ražotnes, vietējais sabiedriskais transports (šo noteikumu izpratnē – visu veidu sabiedriskais transports pilsētās un pašvaldību teritorijās, ja transporta maršruta (reisa) attālums vienā virzienā nepārsniedz 50 km), pārtikas piegādes transports, rūpniecības objekti, kuru tehnoloģiskā procesa pārtraukšana var izraisīt nelaimes gadījumus, iekārtu bojājumus vai saražotās produkcijas bojāeju lielos apmēros, pirmajā grupā neiekļautās valsts un pašvaldību iestādes;4.1 4. trešās grupas enerģijas lietotāji – enerģijas lietotāji, kuri nav iekļauti pirmajā un otrajā grupā.Būtiski norādīt, ka nodrošināmajiem lietotājiem jeb Regulas 2017/1938 izpratnē “solidaritātē aizsargājamiem lietotājiem” neatkarīgi no izsludinātā enerģētiskās krīzes līmeņa enerģijas patēriņš netiek pārtraukts vai ierobežots. Tādējādi ārkārtas stāvokļa dabasgāzes jomā gadījumā tiem tiek primāri nodrošināta dabasgāzes piegādes nepārtrauktība. Saskaņā ar dabasgāzes sadales sistēmas operatora AS “Gaso” sniegtajiem datiem nodrošināmo lietotāju dabasgāzes patēriņš 2020. gadā bija 211 531 173 (m3) vai 2 226 577 126 (kWh), pie vidējās, svērtās mēneša dabasgāzes augstākās siltumspējas (pie 20 °C) 10,526 (kWh/ m3). Savukārt nodrošināmo lietotāju patēriņš pēdējo 3 gadu laikā bija:

|  |  |  |  |
| --- | --- | --- | --- |
| **Gads** | **Nodrošināmo lietotāju patēriņš (m3)** | **Latvijas patēriņš (sadales apjomi), m3** | **Nodrošināmo lietotāju patēriņš % no Latvijas patēriņa** |
| 2018 | 218,944,657 | 1,433,013,461 | 15% |
| 2019 | 216,192,389 | 1,343,467,956 | 16% |
| 2020 | 211,531,173 | 1,091,904,063 | 19% |

Noteikumu Nr. 312 34.1punkts uzliek pienākumu vienotajam dabasgāzes pārvades un uzglabāšanas sistēmas operatoram enerģētiskās krīzes laikā, ja traucēta dabasgāzes piegāde, dabasgāzi no dabasgāzes drošības rezerves, kas nodrošināta piegādes standarta apjomā, ievērojot Regulu 2017/1938, izmantot nodrošināmo lietotāju apgādei. Šīs dabasgāzes drošības rezerves tiek uzglabātas Inčukalna pazemes gāzes krātuvē. Nodrošināmajiem lietotājiem paredzētais dabasgāzes daudzums var arī tikt izmantots, lai nodrošinātu noteikumu Nr. 312 12.1punktā noteiktā pienākuma izpildi – lai enerģētiskās krīzes laikā nodrošinātu diennaktī nepieciešamo jaudu dabasgāzes izņemšanai no Inčukalna pazemes gāzes krātuves, vienotā dabasgāzes pārvades un uzglabāšanas sistēmas operatora pienākums ir nodrošināt, ka laikposmā no konkrētā krātuves cikla dabasgāzes iesūknēšanas sezonas beigām līdz nākamā gada 1. martam Inčukalna pazemes gāzes krātuvē atrodas aktīvās dabasgāzes daudzums, kas nav mazāks par 3160 tūkst. MWh (300 milj. m3) un ir paredzēts Latvijas dabasgāzes apgādes nodrošināšanai. Pašlaik ir noteikts, ka noteikumu Nr. 312 12.1 punktā paredzētais ir spēkā līdz 2022. gadam. Ņemot vērā, ka nav iespējams noteikt precīzu ietekmi uz valsts budžetu ārkārtas situācijas dabasgāzē gadījumā, dažādi veiktie aprēķini un aplēses sniedz priekšstatu par nepieciešamo dabasgāzes daudzumu un naudas summām. Saskaņā ar veiktajiem aprēķiniem, gatavojot grozījumus noteikumos Nr. 312, kas stājās spēkā 2020. gada 1. janvārī, tika secināts, ka nepieciešamā minimālā uzglabājamā dabasgāzes apjoma nodrošināšanas izmaksas būtu aptuveni 0,42 EUR/MWh. Faktiski, kopējās vienotā dabasgāzes pārvades un uzglabāšanas sistēmas operatora pārvades tarifos iekļaujamās izmaksas par nepieciešamā minimālā uzglabājamā dabasgāzes apjoma nodrošināšanu sastāda 11,814 milj. EUR.Pamatojoties uz Regulas 2017/1938 6. panta pirmajā punktā aprakstītajiem scenārijiem, AS “Gaso” apkopotā informācija par gāzes daudzumu un jaudu, lai izpildītu piegādes standartu liecina sekojošo:a) galējas temperatūras septiņu dienu maksimumslodze laikposmā, kas ir statistiski varbūtīgi reizi 20 gados:Nepieciešami aptuveni 16 500 000 (m3) jeb 173 679 000 (kWh) pie vidēji svērtas mēneša dabasgāzes augstākās siltumspējas 10,526 (kWh/m3);b) kad ārkārtīgi liels pieprasījums pēc gāzes ilgst 30 dienas, kas ir statistiski varbūtīgi iespējams reizi 20 gados:Nepieciešami 49 306 320 (m3) jeb 518 998 324 (kWh) pie vidēji svērtas mēneša dabasgāzes augstākās siltumspējas 10,526 (kWh/m3);c) uz 30 dienām, ja piegādes no vienīgās lielākās infrastruktūras ir traucētas vidējos ziemas apstākļos;Nepieciešami 28 463 441 (m3) jeb 299 606 180 (kWh) pie vidēji svērtas mēneša dabasgāzes augstākās siltumspējas 10,526 (kWh/m3);Aprēķinu pieņēmumu pamatā ir nodrošināmo lietotāju mēneša dabasgāzes patēriņu dati, kā arī Latvijas vides, ģeoloģijas un metroloģijas centra mēneša vidējo āra gaisa temperatūru dati. Prognozēt patēriņu šai lietotāju grupai ir iespējams, izmantojot vēsturiskos patēriņa datus un attiecinot tos uz āra gaisa temperatūru pēdējo piecu gadu (2016.-2020. gads) apkures sezonas (novembris-marts) periodā. Šie aprēķini var kalpot tam, lai apzinātu nepieciešamo dabasgāzes daudzumu gadījumā, ja Latvijai ārkārtas stāvokļa dabasgāzes jomā gadījumā būtu jāpiemēro ārpustirgus pasākumi. Sniegt vērtējumu par katra scenārija iespējamību Latvijas apstākļos laikā no 2021. gada 1. maija līdz 2023. gada 30. aprīlim nav iespējams, jo nodrošināmo lietotāju patēriņš ir atkarīgs no āra gaisa temperatūras (“a” scenārijs). Tāpat arī šobrīd nav datu par iespējamiem dabasgāzes piegādes traucējumiem no vienīgās lielākās infrastruktūras (“c” scenārijs) un iespējamu ārkārtīgi lielu pieprasījumu pēc dabasgāzes (“b” scenārijs) laika periodā no 2021. gada 1. maija līdz 2023. gada 30. aprīlim.Saskaņā ar 2017. gadā veiktā Eiropas Komisijas Apvienotā izpētes centra (*Joint Research Center* (JRC)) pētījuma rezultātiem, balstoties uz riska novērtējumiem (izvērtēti kopumā 12 dažādi risku scenāriji), ir secināts, ka divu nedēļu laikā ir iespējams novērst jebkuru gāzes apgādes traucējumu Baltijas reģionā, izmantojot alternatīvus gāzes apgādes ceļus vai novēršot tehnisko problēmu.[[1]](#footnote-1) Gadījumā, ja sakrīt vairāki apstākļi, piemēram, nenotiek komerciālās plūsmas no Krievijas (visās Baltijas valstīs vienlaikus) un nedarbojas cita jebkura infrastruktūras vienība (Klaipēdas sašķidrinātās gāzes terminālis, kāda no gāzes mērīšanas stacijām, Inčukalna pazemes gāzes krātuve u.tml.), piegādes problēmu var atrisināt divu nedēļu laikā.Tomēr vienlaikus būtiski uzsvērt, ka kopš Latvijas Republikas neatkarības atjaunošanas 1990. gada 4. maijā Latvijā nav tikusi izsludināta enerģētiskā krīze, kas būtu saistīta ar dabasgāzes apgādi.Līgums *par solidaritātes pasākumiem gāzes piegādes drošības aizsardzībai* (turpmāk – Līgums) sastāv no 19 pantiem, kas ietver nosacījumus solidaritātes pieprasījuma sniegšanai un saņemšanai, kā arī Līgumā ietverti trīs solidaritātes principi – tirgus pasākumi, izsoles mehānisma pasākumi un ārpustirgus pasākumi. Ārkārtas stāvokļa dabasgāzes jomā kā pirmais solis tiek īstenots tirgus pasākumu piemērošana, kad Pieprasītāja puse no Sniedzēja puses uzņēmumiem iegādājas nepieciešamo dabasgāzes daudzumu, noslēdzot ar tiem līgumus. Ja tirgus pasākumu ietvaros neizdodas iepirkt nepieciešamo dabasgāzes daudzumu solidaritātē aizsargājamo lietotāju apgādei, tiek piemēroti izsoles mehānisma pasākumi, kad Sniedzēja pusē tiek izsludināta izsole, kurā dabasgāzes apgādes uzņēmumi var iesniegt savus piedāvājumus, cik daudz un par kādu cenu tie būtu gatavi piegādāt dabasgāzi Pieprasītāja pusei. Visbeidzot, ja ar tirgus pasākumiem un izsoles mehānisma pasākumiem neizdodas iegūt nepieciešamo dabasgāzes daudzumu vai arī Pieprasītāja puse nepieņem visus Sniedzēja puses izteiktos piedāvājumus, Pieprasītāja puse var izteikt otro solidaritātes pieprasījumu, kad Sniedzēja pusē tiek piemēroti ārpustirgus pasākumi (piemēram, dabasgāzes apgādes ierobežojumi atsevišķām dabasgāzes lietotāju grupām Sniedzēja pusē). Saskaņā ar likumprojektā iekļauto redakciju, ārpustirgus pasākumi tiek definēti kā “neatkarīgi pasākumi attiecībā uz piedāvājumu un pieprasījumu, kurus Sniedzēju puse īsteno savā teritorijā, lai veicinātu gāzes piegādi Pieprasītāju puses solidaritātē aizsargājamiem lietotājiem.” Par ārpustirgus pasākumiem ir piemērojama kompensācija, kuras nosacījumi izklāstīti likumprojekta 12. un 13. pantā. Lai Līgums stātos spēkā, ir veicamas konstitucionālās procedūras, kas atšķiras ES dalībvalstu starpā. Latvijas gadījumā ir veicami grozījumi Enerģētikas likumā, kas Latvijai sniedz deleģējumu parakstīt šāda veida līgumu. Š.g. 19. aprīlī noslēdzās termiņš atzinumu sniegšanai pēc likumprojekta “Grozījumi Enerģētikas likumā” izsludināšanas Valsts sekretāru sanāksmē. Tādējādi Līgumā ir noteikts, ka tas stājas spēkā brīdī, kad dalībpuses (Līgumā iesaistītās dalībvalstis) ir paziņojušas viena otrai par konstitucionālo procedūru pabeigšanu, kas nepieciešamas, lai apstiprinātu un īstenotu Līgumu. Līgumu ar Igaunijas Republiku un Lietuvas Republiku plānots parakstīt š.g. jūlijā.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Sabiedrisko pakalpojumu regulēšanas komisija, AS “Conexus Baltic Grid” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs vienoto dabasgāzes pārvades un uzglabāšanas sistēmas operatoru, dabasgāzes sadales sistēmas operatoru, dabasgāzes apgādes komersantus. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz kārtību, kā tiks nodrošināta dabasgāzes piegāde nodrošināmajiem lietotājiem enerģētiskās krīzes laikā, traucētas dabasgāzes piegādes gadījumā, ievērojot Regulu 2017/1938 un pēc iespējas samazinot negatīvo ietekmi uz tautsaimniecību.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Grozījumi Enerģētikas likumā” (VSS-307) |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 2017/1938 |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji informēti par iespēju līdzdarboties, publicējot paziņojumu par līdzdalības procesu Ekonomikas ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Tiks izskatīti un vērtēti sabiedriskās apspriešanas ietvaros saņemtie priekšlikumi un iebildumi. |
| 3. | Sabiedrības līdzdalības rezultāti | Tiks izskatīti un vērtēti sabiedriskās apspriešanas ietvaros saņemtie priekšlikumi un iebildumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, vienotais dabasgāzes pārvades un uzglabāšanas sistēmas operators, dabasgāzes sadales sistēmas operators, dabasgāzes apgādes komersanti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. Līdz ar to likumprojekta izpilde neietekmēs institūciju cilvēkresursus. |
| 3. | Cita informācija | Nav |

Ekonomikas ministrs J. Vitenbergs

Vīza:

valsts sekretārs E. Valantis

Karpoviča 67013192

Inese.Karpovica@em.gov.lv

1. Eiropas Komisijas pētījums angļu valodā pieejams: (<https://ec.europa.eu/energy/sites/ener/files/documents/REPORT-Gas%20Storage-20150728.pdf>). [↑](#footnote-ref-1)